Maart | 2017 | Slaai Sonder Blare
welgeluksalige weemoed: haar laventeljonnie
het haar vaarwel geroep
heimwee huppel oor die pars van haar papirus
nostalgie neurie note in haar lewe
sentiment word ’n bloedsuier
wat braak uit bodemlose belaglikheid
en ink vlek haar hart
dekorum van die dramatiese doemprofeet
wat digkuns deurboor met gebroke hart
en korinthiërs 13 herskryf tot kak
dwangrym tot dimensies van drek dryf
kapaai jou kalwerliefde met kapatertjie spel
jou kastaiings en klaaglied is uitgedien
as jy poësie wil skryf, dink tog met jou deelteken
© Chantelle DeWet